ming030890/wiki-yue-high-quality huggingface dataset:
森林公園南門站

森林公園南門站（粵拼：sam1 lam4 gung1 jyun2 naam4 mun4 zaam6；簡化字：森林公园南门站）係北京地鐵8號綫嘅車站，2011年12月31號營運，喺朝陽區奧林匹克森林公園入面近奧林匹克塔西北角。
車站開通初期要有奧林匹克身份註冊卡啲人或有2008年夏季奧林匹克運動會同殘奧會嗰日比賽門票啲觀眾先至有得搭車，直到同年9月20號暫時退出營運為止。2008年10月1號恢復營運之後改成凈限有奥林匹克公園入場飛啲遊客先至有得搭車直到同年月9號先至取消嗮任何第三方條件搭車限制。期間一直係8號綫一期嘅北邊總站直到2011年10月15號退出營運為止。2011年12月31號恢復營運之後降級成8號綫嘅中途站。
森林反恐隊3

《森林反恐隊3》（英文：Open Season 3）係一部2010年美國電腦動畫戲。套電影喺2010年10月21號首映。佢係2006年套電影《森林反恐隊》嘅續集，由Cody Cameron執導並由Sony影視娛樂製作同發行。
歐拉公式

歐拉公式（Euler's formula）係瑞士數學家歐拉提出嘅數學分析公式，指出咗三角函數同複指數函數之間嘅關係。內容係對任何實數 x：
當中 e 係歐拉常數，i 係虛數單位，cos 同 sin 係三角函數。複指數函數有時會寫做 cis x（cosine + i sine）。呢條式對於複數嘅 x 都喺啱嘅，所以有啲人講歐拉公式係指複數嘅歐拉公式。
歐拉公式喺數學、物理同工程學無處不在。著名物理學家理察費曼話呢條公式係「我哋嘅寶石」、「數學入面最卓越嘅公式」。
代  入去嘅話，條式變咗  ，就係著名嘅歐拉恆等式。

拓撲學理解
用拓撲學嘅語言嚟講，歐拉公式展示咗虛指數函數  係由實數線  打去單位圓 嘅拓撲羣滿態射。事實上，呢個係一個覆蓋映射，所以  係  嘅覆蓋空間。同樣，歐拉恆等式話畀我哋知呢個映射嘅核係 。以上嘅結果可以用以下嘅交換圖去總結：

用冪級數
採用複指數函數嘅冪級數定義嘅話，對實數 x：
尾二嗰步我哋可以調加數嘅次序，因爲兩個級數都喺絕對收斂嘅；最後一步用咗 cos 同 sin 嘅級數展開。
歐拉定理

歐拉定理（Euler's Theorem）係數論入面嘅一條定理，由數學家歐拉證明。
主要討論係呢條式。

基數
歐拉定理嘅基數同群入面嘅基數定義相似。
設同埋。
如果，嘅基數（Order）係最細嘅整數符合。

推論
如果，咁。

歐拉函數
對應任何一個自然數，佢嘅意思係，揀一個數，數下有幾多數係細過又同時唔係嘅因數。
例子：

推論
對應任何質數，。

歐拉定理
如果，咁。
歐拉恆等式

歐拉恆等式係以瑞士數學家歐拉嚟命名，被視爲展示數學之美嘅一個例子，因爲佢連接咗數學入面最基礎嘅五個常數。

虛數嘅冪
睇埋：歐拉公式
歐拉恆等式係歐拉公式嘅一個特例。歐拉公式寫明，任何實數，
。
代嘅話，因為同，
，
即係歐拉恆等式：

幾何詮釋
由1+0i開始行個半圓，再向右行一格。
幾何上可以用Argand 平面嚟解釋，即係由開始，逆時針轉半個圈，去到，再加1，即係向右行一格，咁就到咗原點啦。
歐思邦

歐思邦（英文：George Osborne，1971年5月23號—）係英國官員，2010年開始做財政大臣。
比高包

比高包（粵拼：bei2 gou1 baau1，英文：bagel），簡稱比高，亦叫百吉圈、小麥圈，係種起源波蘭嘅包，用發酵麵團揉做環形，先煠後焗，好多時面頭再落罌粟碎或者芝麻碎。
比錫達斯

比錫達斯（英文：Beşiktaş J.K.）係土耳其伊斯坦堡一間職業足球球會，依家踢緊土耳其超級足球聯賽。
比雅久P.180「前進」公務機

P.180「前進」公務機（意大利文：P.180 Avanti）係意大利比雅久航太研發嘅一款雙引擎公務機。

設計
P.180採用徂鴨翼佈局、中置主機翼同後推式異軸反轉渦槳引擎。由於鴨翼佈局允許主機翼後移，主機翼唔需要擺係機艙頂部或底部，翼樑亦都唔使穿過機艙。不過P.180嘅鴨翼上面無操縱面，因此需要水平尾翼來控制飛機俯仰升降，但係由於有徂鴨翼來分攤升力，因此水平尾翼唔需要產生向下作用力來平衡升力。爾種獨特嘅三升力面設計令到P.180嘅燃油效益高過其他公務機。

改型
P.180 Avanti
「前進」公務機嘅第一款量產型。
P180 M
軍用改型，可以做軍隊運輸機。
P.180 RM
特殊用途飛機，用於導航系統嘅空中校驗。
P.180 AMB
特殊用途飛機，用於醫療救援。
P.180 APH
特殊用途飛機，用於空中照測。
P.180 Avanti II
「前進二型」公務機，升級徂航電系統同引擎
比高狗

比高狗（英文：Beagle），或者叫比高犬，係種中型嘅狗，古時用嚟打獵（主要係捉狐狸），而家用嚟做寵物。
美國《花生漫畫》入面嘅史路比，都係隻比高狗。
比體積

比體積（specific volume）係熱力學上成日用到嘅一個概念，指一個系統每單位質量有嘅容量。
比鄰星b

比鄰星b（Proxima Centauri b 或 Proxima b）係一粒太陽系外行星，喺紅矮星比鄰星（距離太陽最近嘅恆星）宜居帶之內。呢粒行星距離地球大約 4.2 光年（40萬億公里），喺天球嘅半人馬座裏面 。比鄰星b 係已知距離太陽系最近嘅系外行星，亦係已知距離最近嘅宜居帶內嘅系外行星。粒星用徑向速度法發現。
比錫達斯籃球隊

比錫達斯籃球隊（英文：Beşiktaş J.K. Basketball）係土耳其伊斯坦堡嘅職業籃球球會，依家打緊土耳其超級籃球聯賽。
比雷埃夫斯

比雷埃夫斯（Piraeus）係個希臘港口城市，喺阿提卡大區，人口45萬。
比鄰星

比鄰星係一粒喺半人馬座南門二嘅恆星，亦係離太陽最近嘅一粒恆星（4.22光年）。佢係一粒紅矮星。
氡嘅同位素

氡有34個已知嘅同位素，其中最穩定嘅係222Rn。

圖表
備註：畫上#號嘅數據代表冇經過實驗嘅證明，只係理論推測，而用咗括號括係代表數據唔確定。
氡

氡（粵拼：Dung1，英文：radon）係元素一種，符號Rn，原子序號86，原子重量222.0176。佢密度0.00973，溶點202.15，沸點211.3，熱容量有0.094，係惰性氣體。

名
氡嗰名嚟自拉丁文「nitens」，意思係「閃光嘅」。

安全性
氡有放射性，有強烈放射性嘅氡可以致癌，流行病學明確表明吸入高濃度嘅氡同肺癌嘅發病率有關，所以，氡俾人認為係一種影響全球室內空氣質量嘅污染物。不過，有種講法認為，微量反而對健康有益（輻射刺激效應），講法認為微量嘅族射線可以活化人體，有好多功效。

應用
氡好易溶喺水，地下水超過一定濃度嘅氡形成嘅放射能泉叫氡溫泉。
維基同享有多媒體嘅嘢：
氡（類）
氟嘅同位素

氟有18個同位素，只有氟-19係穩定嘅，而氟-18係一個好好嘅正電子源。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
氟烷

氟烷（halothane）係一類嘅麻醉用藥物。
景福集團

景福集團有限公司係香港一間珠寶行，亦係香港上市公司。佢嘅業務包括經營黃金首飾、珠寶、鐘錶同禮品零售、買賣金條同鑽石批發，因為公司嘅標誌有兩隻馬，又俗稱雙馬珠寶。

歷史
1949年10月6號，創辦人楊志雲喺上環文咸東街5號開咗第一間景福，當時景福嘅業務只係做打金同金條買賣。透過賣足色足量嘅999金條，慢慢打響名堂。
後來喺1959年，景福喺同屬楊志雲旗下嘅尖沙咀美麗華酒店度開咗第一間零售舖面，第年重賣埋鐘錶。
到1971年，景福響中環自置物業，喺景福大廈嗰度開咗第一間大型金飾珠寶鐘錶舖頭，就叫景福珠寶。
1985年，創辦人兼老闆楊志雲過身，由大仔楊秉正接手家族生意。
1988年3月28號，景福集團喺港交所上市（港交所：0280）。
1995年楊秉正突然因心臟病發過身，生意就交咗畀楊志雲孻仔楊秉樑打理。
2016年3月，楊秉樑因為個人事務唔再做景福嘅主席，主席一職就交畀大佬楊秉堅，但係楊秉堅接任冇耐，身體就開始轉差，最後重喺9月過身。主席一職就交咗畀鄧肇堅後人鄧日燊去做，而身為楊家第三代嘅楊嘉成就喺2017年5月開始成為景福嘅執行董事，不過佢到2020年已經冇再做。
直至2023年為止，楊家喺董事局入面得返王渭濱一人，佢係楊志雲嘅女婿。
景谷

景谷係中國雲南普洱一個傣族彝族自治縣，總面積7550平方公里，人口29萬。
景萬岸地鐵站

景萬岸地鐵站（英文：Kembangan MRT Station，代號EW6）係星加坡地鐵東西線嘅其中一個站，喺星加坡本島勿洛規劃區。
景賢里

景賢里（King Yin Lei），係香港一間歷史悠久嘅大屋，有87年歷史，係一座有中國文藝復興特色嘅紅牆綠瓦建築物。佢起喺香港島灣仔司徒拔道45號。由於香港地價貴，呢幅地皮估價做到成5億。2004年6月業主邱木城曾經想拆咗佢重建。2007年9月，業主突然開始拆瓦頂。不過喺環保團體長春社同輿論嘅壓力影響，香港特區政府即時將佢列為暫定古蹟，2008年7月11號確定評為香港法定古蹟。

史
間大屋1937年起好，原名「禧廬」，業主係一代華人鉅富李寶椿嗰女李寶麟同佢女婿岑日初。香港島山頂一帶以前一直都只係歐美人士先畀住。而李寶麟同顏氏大宅嘅顏成坤佢哋就係早期准畀喺灣仔半山居住嘅華人。
係1977年，「話梅大王」邱子文用兩千四百萬港元買咗呢間大宅，改名做「景賢里」。

保育爭議
2004年2月，邱子文病逝。同年6月，佢嗰仔邱木城諗住將景賢里拍賣，長春社於是發起「一人一元」運動，希望儲夠錢買咗景賢里返嚟做保育，結果業主取消拍賣。
2007年初，邱木成想同政府傾，但見唔到面，就係同年夏天將景賢里賣俾中國大陸嘅個有錢佬。2007年9月11號，長春社發現有挖泥車係景賢里開工，建築物部分瓦頂一係整爛咗、一係搬走咗，重有啲瓦礫、碎石、打爛咗嘅寶鼎一地都係，引起輿論嘩然。一路到2007年9月13號，政府嘅人重入唔到去，不過根據佢哋係建築物外圍嘅觀察，政府嘅人評定景賢里重未出現結構性損毀。

政府介入
2007年9月14號，古物古蹟辦事處嘅人入去景賢里評估後，初步認為景賢里有重要歷史價值，可以成為古蹟。發展局於是就開始法定程序，即時宣布景賢里係暫定古蹟，之後喺9月15號罕有咁用號外形式緊急刊憲生效。
景福街遊樂場

景福街遊樂場（英文：King Fuk Street Playground）係香港一公園同遊樂場，喺新蒲崗景福街60號，行政上歸黃大仙區。設施有籃球場。
景觀設計

景觀設計（英文：landscape design / landscape architecture）係指對室外環境嘅設計，用嚟達致良好嘅環境、社會或者美學效果。
景觀設計關心嘅係「地景」嘅議題。事實上，地景（landscape）就係人類生存狀態響大地上嘅具體表現。「地景」好講到人同自然嘅關係，亦都表達咗文化嘅內容。人類嘅文明本身就係開始喺面對自然萬物嚟營造人類世界，喺社會實踐嘅過程入面，有時候會唔記得咗人類本身就係自然嘅一部份；更加唔記咗人類同生存的環境之間嘅「共生生態」嘅關係。總之，「景觀設計」關懷嘅係從自然大地嘅人文地景到城鄉、社區、居家嘅環境規劃同埋空間設計。
水里

水里係中華民國臺灣南投縣一鄉，面積107平方公里，人口1.7萬。
水野淳

水野淳（1974年8月7號—）係日本足球員，司職中場，效力過市原JEF聯，及水戶蜀葵。
水野輝

水野輝（1991年8月2號—）係日本足球員，司職中場，效力過FC琉球。
水野隆

水野隆（1931年4月28號—）係日本足球員，司職前鋒，曾經喺1955年爲日本足球代表隊出場1次。
水邊河

水邊河（粵拼：seoi2 bin1 ho4）係中國廣東嘅河，亦係連江（中文：连江 (河流)）水系嘅支流，成條喺清遠英德境內。全長78km，流域面積837km²。

概況
呢條河最先喺英德地區西邊嘅洛家塘一帶開始流出，最先以地下河形式行，行到英西峰林走廊後出地向南，離開英西峰林走廊景區後轉向東，喺版下社轉向東南；到克巖村後轉向南，去到洞天仙境一帶轉入地下河，離開洞天仙境後出地向東南，經過峰林小鎮東北角嘅滑翔傘基地一帶，跨過惠清高速公路後轉向東；經過金造村同寶溪村、花塘村，喺西牛鎮同支流匯合後轉向北行；喺長黎鄉附近轉向東，兜過兩座山同埋沙壩村，喺五角村近竹子腦一帶同支流匯合；跟住轉向東北，經過水邊鎮一帶，去到耕好圍鄉後轉向北，跟住兜幾個彎，最後喺水邊鎮東北角同連江匯合。

有關嘅書
《中国河湖大典》编纂委员会 (2013年1月)。《中国河湖大典·珠江卷》 (第1版)。北京：中国水利水电出版社。頁 246页。ISBN 978-7-5170-0561-2。
水野晃樹

水野晃樹（1985年9月6號—）係日本足球員，司職中場，曾經喺2007年爲日本足球代表隊出場4次。
水野理紗

水野理紗 ，係日本嘅一個女藝人同埋配音員。
水野索諾亞

水野索諾亞（1986年7月1號—），係英國籍日本裔女演員，出名電影作品包括《智能叛侶》。
水銀

水銀（粵拼：seoi2 ngan4），又叫做汞（粵拼：hung3）、銾，係元素一種，原子序號80。佢符號係 Hg，來自拉丁化嘅希臘文 hydrargyrum。佢質重有毒，屬於過渡金屬。汞響室溫之下係液體。人用汞來做溫度計、氣壓計，同其他科學架生。水銀可以由朱砂度提煉出來。

特性
水銀嘅導熱性能差，但係導電性能良好。
水銀好容易同大部分金屬形成合金，包括金銀，但係唔包括鐵。呢啲合金可以叫做汞合金（或汞齊）。
汞有恆定嘅體積膨脹繫數，佢嘅金屬活躍性低於鋅同鎘，而且唔可以喺酸溶液中置換出氫。一般汞化合物嘅化合價係+1或者+2，+3價嘅汞化合物係好少有嘅。
商業上有關汞嘅交易，通常以一個「燒杯」嘅容量做單位，大約重34.5千克。

用法
水銀多數用喺工業、化學、製造藥，亦都喺電子同埋電器產品用到。水銀用喺溫度計裏面，尤其係高溫個隻。除此之外，水銀重可以用喺：
將金由礦物內分解出嚟，因此成日俾人用喺金礦。
重可以用喺氣壓計同埋擴散泵呢啲儀器。
水銀嘅三相點係 -38.8344℃，即係變成固體或者氣體嘅臨界點。
水銀蒸氣用喺水銀蒸氣燈。
其它用途：水銀開關、殺蟲劑、牙醫用嘅汞齊、生產氯同埋氫氧化鉀嘅過程裏面、防腐劑、喺一啲電解設備裏面做電極、電池同埋催化劑。好耐之前，鏡嘅反光面用水銀同錫合金造。

同位素
汞有七種穩定嘅同位素，其中最豐富嘅係Hg-202（26.86%），壽命長啲嘅放射性同位素有Hg-194（半衰期444年）同埋Hg-203（半衰期46.612日），其他放射性同位素嘅半衰期都細過一日。
維基同享有多媒體嘅嘢： 水銀
水野泰輔

水野泰輔（1993年5月4號—）係日本足球員，司職中場，效力藤枝MYFC。
梁世宗

梁世宗（1992年12月23號—）係大韓民國嘅一個男藝人同埋演員。於2016年11月7號以《浪漫醫生金師傅》飾演都仁範一角出道而受到關注。一年內，就喺OCN電視劇《Duel》中擔演第二男主角，並喺同年9月播出嘅《愛情的溫度》擔任第一男主角，因此獲稱怪物新人。2018年主演SBS《雖然30但仍17》。2019年1月出演TVN實境綜藝《Coffee Friends》。2019年10月主演JTBC動作史劇《我的王國》（又譯：我的國家）。2020年5月12號以現役陸軍身分入伍，預計於2021年11月15號退伍。

出道經歷
呢節要加長。
桶中腦

一個桶中腦以為自己行緊路。
桶中腦（粵音：tung2 zung1 nou5 | 英文：BIV）係知識論上嘅一個思想實驗，講到人可能只係生存喺虛假現實當中，而且佢哋並冇任何方法可以知道自己嘅世界係咪真嘅。

基本描述
睇埋：心靈哲學
想像一個科學家，佢將一個人嘅腦由頭殼嗰度攞出嚟，再擺入去一個有營養液嘅桶裏面，等個腦能夠得到嗮生存必需嘅營養。然後佢再將個腦啲神經細胞駁落去一部超級電腦嗰度，部超級電腦運算能力夠勁，能夠一路係噉運算出個腦跟住落嚟需要感受到嘅訊號，再將啲訊號無間斷噉傳去桶裏面個腦，令個腦得到嗮「要感知一個世界」所需嘅一切訊號。
桶中腦思想實驗想問嘅就係：
「
到底呢個腦曉唔曉意識到自己生活喺一個假嘅現實當中？

媒體描述
睇埋：Cyberpunk
《廿二世紀殺人網絡》同《潛行凶間》等嘅科幻片都有用到桶中腦呢條橋段。
桶櫃

桶櫃係種櫃，入面裝有幾個櫃桶，可以成個座地，亦可以有四隻櫃腳。唔同櫃桶數量嘅桶櫃會有唔同名，譬如有三個櫃桶嘅就叫三桶櫃；有四個櫃桶嘅就叫四桶櫃；有五個櫃桶嘅就叫五桶櫃。
桶

桶係容器一種，開口響上面，多數係圓形。通常高身，但底亦要闊，等佢唔好咁易翻側。桶好多時用來裝水，亦有啲會附設手挽，方便拎。
桶有時做成上闊下稍窄，方便一堆桶可以疊（讀踏）埋一齊，慳地方。
桶谷菜穗

桶谷菜穗 ，係日本嘅一個女藝人同埋配音員。
梁世民

梁世民，香港親中派政治人物兼醫學及衞生服務界人士。

選舉經歷
喺2021年9月，佢成為香港特别行政區選舉委員會醫學及衞生服務界委員。之後佢喺李家超無提政綱嘅情況下，有份提名李家超參與2022年香港行政長官選舉。
桫欏樹

桫欏樹（粵拼：so1 lo4 syu6；學名：Cyathea spinulosa），又叫樹蕨（syu6 kyut3），係桫欏科桫欏屬嘅常綠喬木兼蕨類植物，原產地喺臺灣，而家喺中國嘅兩廣地區、香港、臺灣、海南同東南亞、南太平洋嘅群島、日本琉球群島，重有雲南同貴州、尼泊爾嘅暖而濕地區先至搵到。呢種植物既係世界上最高大嘅蕨類植物，又係一種古老嘅原始植物，甚至係一種熱帶植物。呢種植物喺中國內地列入咗國家一級保護植物。

形態
呢種植物一般有3~8m高，最高可以去到20m到。樹幹係圓形，有啲似椰子樹；樹幹冇分枝，但有疏刺或鋪嗮六邊形嘅斑紋。淨係得樹頂叢生咗好多大而長嘅羽狀複葉，好似個雷達噉放射出去，但佢既唔開花、又唔結果、甚至唔出籽（俗稱「三無植物」）。喺佢嘅葉後邊有好多孢囊堆，睇落去好似啲黃斑噉，其實入面重生咗好多孢。

繁殖後代
桫欏嘅後代係靠孢嚟生嘅。孢喺熟咗之後，跟住風一齊飄，好似啲飛榕噉，最後落到泥土嗰度發芽。先係生個心形嘅扁平原葉體，而呢筍嘢係綠色，可以光合作用。而且腹面好似鐵線蕨噉生根，甚至可以獨生。喺元葉體腹面前有頸卵器，後有精子器。喺鏡子成熟咗之後靠好多鞭毛喺水度游到頸卵器同卵細胞結合，搞出個合子，而合子重吸收原葉體嘅養料而發展成坯，最後生成樖樹。

用途
呢種植物嘅梗有好多澱粉，既可以食，又可以用嚟整器材，甚至可以做藥。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
桫欏喺藥用方面，有驅風濕、強筋骨、清熱止咳嘅功效。

植物活化石
喺兩億年前嘅恐龍時代入面，桫欏樹喺全球各地都搵到。而且又高又大，甚至幾多下。但由於地殼變遷，好多同桫欏一齊嘅蕨類植物都死嗮，埋喺地底變成煤炭。凈係得返好少蕨類生物一直留到而家。
桫欏目

桫欏目（粵拼：saa1 lo4 muk6；學名：Cyatheales），又叫樹蕨（syu6 kyut3）或蕨樹（kyut3 syu6），係蕨類植物門真蕨綱下面一個目嘅植物，熱帶同亞熱帶地區常見。
河狸壩

一座由河狸起嘅水壩；2005 年影到嘅。
河狸水壩（Beaver dam）係指由河狸起嘅水壩。
河狸會起水壩嚟製造水塘，再喺水塘中心起竇，靠水塘嚟保護佢哋嘅竇免受捕食者（狼同熊等）侵襲。
河瀨茉希

河瀨茉希 ，係日本嘅一個女藝人同埋配音員。
河牀

河牀，江河溪涌渠等流水道嘅底，方便起見叫河。佢嘅邊界為河岸。山上水流成溪谷河谷，流水急沖擦谷底，撞出泥石。平原則相反，泥石沉積河牀，一旦淺窄就會改道。河牀喺水底，然而河乾，就會露出來。又或者江河改道，舊道或會乾涸，因而曝露。
河珠熙

河珠熙，係大韓民國嘅一個女藝人同埋演員。
河烏

河烏（Cinclus cinclus），或者叫白喉河烏、歐洲河烏，係種雀，屬河烏科河烏屬嘅其中一個品種，原產歐洲同西亞。
河田晃兵

河田晃兵（1987年10月13號—）係日本足球員，司職守門員，效力甲府風林。
河狸

河狸，即河狸屬（Castor），係嚙齒目河狸科嘅其中一個屬，下面有美洲河狸同歐洲河狸兩個品種。
淞虹路站

淞虹路站係上海地鐵2號綫一個地鐵站，喺長寧區。個站2006年12月30號啟用。
淡季報錯團

《淡季報錯團》（英文：Low Season Travel）係香港MakerVille製作嘅遊埠節目，由陳子豐、練美娟、駱振偉、王雍泰、黃凱逸、陳君浩、樊沛珈、米露迪、蔡寶欣同溫湯馬仕主持，由2024年4月15號到5月3號，逢禮拜一到五23:00－23:30喺香港電視娛樂ViuTV播出。節目主持會喺旅遊淡季分別去臺灣澎湖列島、越南胡志明市同泰國蘇梅島拍嘢。

軼事
拍泰國篇嗰陣，樊沛珈喺拍攝潛水活動嗰陣浸親，一度需要入醫院。
淡布隆縣

淡武隆縣（馬來話：Daerah Temburong），又叫淡布隆縣，係汶萊四個縣之一，北面係汶萊灣，西面係馬來西亞沙撈越林夢省，縣城係邦阿。呢個縣面積有1306平方公里大，全縣人口（2011年）大約有8852人，縣區同汶萊其他三個縣分開咗，係一瑰外飛地，需要通過淡武隆大橋相接。

政區
淡布隆縣巫金 (細區)
呢個縣下咗5個鄉（巫金）。
Amo
邦阿
Batu Apoi
Bokok
拉布

地理
淡布隆縣北面係汶萊灣，而東面、南面同西面都係馬來西亞沙撈越。淡布隆縣有1,306 km2（504 sq mi）大。
Temburong River 流經呢一區，而Sungai Pandaruan River 形成咗四部汶萊同馬來西亞嘅邊界。
烏魯淡武廊國家公園（Ulu Temburong National Park）
汶萊第一個國家公園，烏魯淡武廊國家公園（Ulu Temburong National Park）喺淡布隆縣南面，複蓋大約550 km2（210 sq mi）淡布隆縣森林。呢個國家公園有科學研究設施，研究中心叫 Kuala Belalong Rainforest Field Studies Centre，只可以搭船去。
Kuala Belalong 國家公園區25公頃（62英畝） 地區分配咗畀Universiti Brunei Darussalam、Kuala Belalong Field Studies 同埋 Smithsonian Tropical Research Institute 去做研究。呢個研究叫「Belalong Rainforest Experience」，由香港上海匯豐銀行資助。
一個外向訓練中心（Outward Bound centre）都喺國家公園入面。
淡布隆縣有 67 km（42 mi）路連接邦阿同內部村莊。另外，有54 km（34 mi） 路連接村莊同內部地區。
一條全新30 km（19 mi）嘅橋–淡武隆大橋連接淡布隆縣同埋摩拉縣已經喺2020年3月完工，來往兩地唔使再入境馬來西亞沙撈越 14 km（8.7 mi） of this roadway crosses the Brunei Bay.。

淡布隆縣生態旅遊
原始森林仲復蓋淡布隆縣大部分位置，咁樣導致呢區發展生態旅遊。生態旅遊推廣活動例如「Cuti-Cuti Temburong」 (「Temburong Holidays」)喺2008年尾由一間叫「Kenali Negara Kitani」(KNK) (「Know Your Country」)嘅本地旅行社推出。呢個活動鼓勵本地人同外國遊客去呢個縣旅遊 呢個推廣活動係汶萊附近婆羅洲核心項目嘅開始。

人口
根據2019年年口人口估算，淡布隆縣大約有11,400人，佔汶萊總人口大約2.5%。

教育
Sultan Hassan Secondary School係淡布隆縣唯一一間中學，佢喺邦阿。另外，亦有13間小學分佈喺呢個縣唔同地區。

醫療
喺1987年，耗資1000萬嘅 Pengiran Isteri Hajah Mariam醫院 開業，提供50張病床同各種醫療服務。另外，亦有好多鄉村診所。

運動
淡布隆縣較流行嘅運動有足球、陀螺、籃網球同埋藤球。
淡水

淡水（英文fresh water或者技術寫做freshwater）係鹽份少嘅水，相對於鹹水同鹹淡水而言。多數湖水、江水、河水、溪水、泉水、雨水，都係淡水。淡水入口淡而無味。
淡奶

淡奶係蒸餾過嘅牛奶。經過蒸餾過程，淡奶嘅水份比鮮牛奶少一半。淡奶通常用喺製作甜品，同埋沖調咖啡同奶茶等嘢飲。
嘁香港嘅淡奶牌子有唔少選擇，包括三花牌、子母牌、黑白牌、百佳牌等，而「三花淡奶」又簡稱花奶，係部分香港人對淡奶嘅含糊稱呼。而三花牌係雀巢公司出品。
需要留意嘅係，坊間嘅一啲所謂淡奶，其實係植脂奶，而且含有非常唔健康嘅反式脂肪。
沖嘢飲除咗選用淡奶或煉奶，亦有奶粉同粉末狀奶精好似雀巢公司出品嘅咖啡伴侶。
永平縣

永平係中國雲南大理一個縣，總面積2884平方公里，人口17萬。
永康區

永康區係臺灣臺南市嘅市轄區，喺臺南市中心略偏西南，東臨新化區、東南臨歸仁區、南臨仁德區、西南臨東區、西臨北區、西北臨安南區、北同新市區相接。
原本係臺南縣永康鄉，1993年5月改制做永康市，2010年因配合臺南縣市合併改制而改制成市轄區至今。區境內因工商業同交通發達導致人口同埋都市規模增長相當快速；而家人口係23.4萬，係臺南市人口數最多嘅轄區。
另知名企業─統一企業、大成長城企業總部都設喺呢區；臺灣頭20名銀行同各大知名餐飲業都有喺呢區設立多個據點。
永康區市區
大橋副都心

歷史
永康開發得幾早，史前文化有進入鐵器時代嘅蔦松文化。荷治時期亦有荷蘭人喺度起橋嘅紀錄，鄭成功死後亦葬喺境內嘅洲子尾。但永康喺歷史上一直係臺南府城東側嘅僻地，直至戰後臺灣邁進工商業社會至急速成長，而家係台南都會區嘅部份。
1920年臺灣地方改制，喺度設置永康庄，名稱取自清代保里「永康上中里」，屬臺南州新豐郡、設庄役場喺埔姜頭（屬於永康大字）；二次大戰後，改設鄉。
戰後初期永康仍然係以第一、二產業為主嘅傳統鄉鎮。隨著台灣經濟起飛，永康區台一線沿線有唔少中小企製造業聚集，更奠定咗今日永康製造業工業帶嘅基礎。1977年人口67,763並超越咗縣治新營鎮（今新營區），成為臺南縣第一大鄉。1978年中山高速公路全線通車，永康設有交流道一處，除交通地位提升外，亦配合同時期嘅臺南市區向東北擴張，吸引臺南縣各鄉鎮甚至其他縣市移居，進入快速成長期，喺之後嘅卅年間人口增咗三倍。1993年突破15萬並升格縣轄市，2002年人口達到20萬，2015年8月人口突破23萬。
2010年12月25號隨著五都改制，改為直轄市轄區–臺南市永康區。
2016年2月6號，南臺灣發生黎克特制6.6級強烈地震，區內維冠金龍大樓冧咗，死咗115人，係呢次地震中死傷最嚴重嘅地方。
強震後倒冧嘅維冠大樓舊址

地理
大橋街景。喺臺南市永康區嘅大橋一街、中華路交叉口拍攝。
中山高速公路由中間貫穿，縱貫鐵路亦設有幾個車站。近年來隨著臺南都會區嘅發展，人口迅速增加，係典型移民都市。
永康區商業氣息較強嘅聚落有幾個：
永康：舊名埔羌頭，有區公所、永康農會、永康車站、永康國中小同南大附中，係永康傳統市區。
大橋－六甲頂：有大橋車站、大橋國中小、南臺科技大學、臺南高工，六甲頂係台1線、台19線省道交匯處，貫穿中間嘅中華路更係台南市外環道嘅部分，有好多商業大樓同商圈，亦係商業最發達嘅區域。
蔦松：有永康交流道
鹽行：有臺南應用科技大學，台一線沿線擁有好多大型餐飲店、飯店同埋大學商圈。
大灣：有崑山科技大學、大灣高中同大灣交流道。
網寮：永仁高中。

區域概念
永康政區地圖
永康區嘅區域概念，喺《永康鄉志》嘅人口部份，援用清領時期以來嘅堡里，將永康轄區份分網寮、永康、長興、廣儲、武定等5區介紹。
《永康市志》中嘅聚落章節就將網寮納入永康區做為介紹。各分區對應嘅現代里名如下（2018/4/30最新劃分狀況）：
廣儲（廣儲東里、廣儲西里）：新樹里、王行里、西勢里
長興（長興上里）：南灣里、東灣里、北灣里、北興里、大灣里、西灣里、崑山里
武定（內武定里）：三民里、塩洲里、塩行里、塩興里、蔦松里、尚頂里、甲頂里
永康（永康上中里－不含網寮庄）：大橋里、東橋里、西橋里、安康里、永康里、正強里、烏竹里、埔園里、龍埔里、龍潭里、永明里
網寮（永康上中里－網寮庄）：中興里、二王里、網寮里、復興里、復華里、復國里、勝利里、神洲里、建國里、成功里、光復里、六合里、五王里、三合里、中華里

人口
歷史人口年份人口±%1946	18,062—    1951	22,172+22.8%1956	25,482+14.9%1961	32,131+26.1%1966	39,572+23.2%1971	50,384+27.3%1976	66,042+31.1%1981	81,854+23.9%1986	107,982+31.9%1991	141,479+31.0%1996	179,214+26.7%2001	198,372+10.7%2006	208,919+5.3%2011	220,825+5.7%2016	232,210+5.2%2020/10235,400+1.4%來源：〈內政部統計月報-各鄉鎮市區人口數〉。內政部。原著喺2014-10-26歸檔。
永康區係宜家南台灣人口數第三多嘅鄉鎮市區，僅次鳳山區、三民區。

文化
俗諺
大灣出查某，永康出菜脯（地方發音）：意即口耳傳誦大灣地區女孩子們，個個臉施粉脂，身著美麗衣裳，姿態動人。大灣街道原叫溪仔，喺鯽魚潭東，喺1823年7月山洪爆發後，溪道堆浮，千頃東湖淤淺，龍潭盡成良田，進而開墾富庶繁榮。而當時永康地區係白蘿蔔嘅生產大本營，品質全臺有名。
王田宋江老牙牙，竹林前宋江無三個，蜈蜞潭宋江少年家
四月二十二日，買無豆干來作忌：據說道光元年四月二十二號海嘯來擊，全村一半嘅人被捲走
送啊送，送去二王吃肉粽
學甲廟，洲仔尾轎
烏鬼橋、竹林前，作戲賴蔦松

旅遊
喺永康區鹽洲里國聖街同正南六街交口處嘅鄭成功墓址紀念碑。

景點
鯽魚潭、崑山湖（崑山科大）
永康車站：熱賣話題車票永保安康即係呢個站至保安嘅車飛。
蔦松三老爺宮
鄭成功墓園紀念碑
台灣金屬創意館
三崁店（有諸羅樹蛙棲息同日本神社遺址）
大灣廣護宮
鹽行禹帝宮
鹽行天后宮
蔣經國先生紀念館（喺永康公園內）

主要道路
永康公路地圖
國道一號永康交流道，左邊可見臺南麗池大樓。
中正南路、中正北路：部分路線屬於省道台1線。北同新市區中山路銜接，南同北區公園路接壤。沿線經車行、蔦松等聚落，行經國道一號永康交流道後進入蔦松，兩旁工業聚落氣息較強烈，各式機械、食品加工廠、塑料製品等工廠林立，永康工業區亦喺沿線。
中山南路、中山北路：全線都屬於省道台20線，西起同北區開元路銜接，至東同新化區中山路接壤。自開元路進入大橋、網寮、二王、永康、西勢等地區，沿線住宅區同商業活動混合交錯，永康區公所、臺南高工、臺南大學附中等文教同行政機構亦喺沿線。
中華路：部分路段屬於省道台1線，係臺南市區環形道路嘅部分。北同北區中華北路連結，並同省道台19線安南區安和路交匯，南同東區中華東路相連接。沿中正南路至六甲頂地區後往南沿續台1線路段，沿線經過大橋地區，係本區商業活動最密集且最發達嘅區域，往南就去到臺南市區。
永大路：南同仁德區中正路相連，北去到中正南路。沿途經大灣、西勢、永康、龍潭等聚落。南可通去仁德區，北可快速通去永康交流道或蔦松地區。部分路段屬於市道177號，可快速通去歸仁區。
復興路、大灣路：全線都屬於市道180號，復興路西起同東區小東路連接，往東至國道一號大灣交流道後改沿大灣路進入大灣地區，沿線住宅區高度發展，商業活動亦因崑山科技大學設喺呢度而蓬勃旺盛。近期因大灣交流道嘅通車令本路段交通地位提升，係本區同臺南市區連接嘅重要替代道路之一。

出身名人
魏德聖：臺灣電影導演。2008年《海角七號》導演，編劇，策劃，監製。2011年《賽德克·巴萊》導演，編劇。
宋學仁：高盛投資亞洲區副總裁，女歌手張清芳老公。
蔡幸娟：喺就讀臺南市立永康國民中學時，以一首「夏之旅」，開始入咗當時嘅 民歌歌壇。
大百合（李美媛）：同周月綺（小百合）以百合二重唱組成曾經活躍臺灣歌壇嘅重唱團體。
陳瑞斌：國際知名鋼琴家，臺南市立永康國民小學畢業。
唐從聖：臺灣藝人，永康復興國小畢業。
方耀乾：詩人、學者，國立臺中教育大學台灣語文學系特聘教授兼系主任。曾任台南科技大學應用外語系系主任。
永平街道

永平街道係中國廣東省廣州市白雲區轄下嘅一個街道，2001年7月10號成立。轄區總面積14.44平方公里，下轄19個社區，總人口10萬人，其中常住人口1.1萬人，暫住人口8.9萬人。

參考資料
〈永平街簡介〉。永平街道辦事處網站。喺2008-07-05搵到。
永康交流道

永康交流道係臺灣中山高速公路喺臺南市永康區嘅交流道，同省道台1線垂直交會，指標為319k，係臺南市嘅重要聯外交流道。
舊叫新市交流道，但交流道位置距離新市市區約4公里，且國道8號通車後喺永康新市兩區交界處設置新市交流道，為避免混淆而改為現名。
永平友誼路

其實呢條馬路以前係冇名嘅，而「友誼路」嘅名係喺2002年嗰陣，廣州市政府要求換新嘅路牌嗰陣先至改咗上去嘅。到咗2009年，由於廣州嗰度同一個區搞出咗至少2條馬路嘅重名問題，所以條馬路改咗名做「永平友誼路」重一直到而家。

特色
而家呢條馬路兩邊都係鄉下嘅地區，附近重有唔少嘅貨運場響度。
永康

永康係中國浙江金華一個縣級市，總面積1049平方公里，人口73萬。
梁廣灝

梁廣灝，香港親中派政治人物兼工程界人士。

政治參與
佢係香港親中派嘅支持者。喺2014年，佢有份贊助慶祝中國65週年嘅官方國慶晚會。

選舉經歷
梁廣灝自1996年成為推委，之後佢一路成功當選選委，即係佢有份選出每一屆香港特首。
佢有份提名林鄭月娥參與2017年香港行政長官選舉。
佢喺李家超無提政綱嘅情況下，有份提名李家超參與2022年香港行政長官選舉。
梁峻榮

梁峻榮，MH（英文：Leung Chun Wing，1994年1月20號—）係香港男子單車手，2011年開始參加國際賽。佢同拍檔張敬樂喺2018年亞洲運動會代表香港喺男子麥迪遜賽攞到金牌。
梁山站 (韓國)

梁山站係釜山地鐵2號線嘅尾站，喺韓國慶尚南道梁山市中部洞（韓文：중부동 (양산시)），韓文副站名係「市廳」（시청）。

車站結構
剪票閘口喺2樓，月台層就係3樓。
站體係2面2線側式月台嘅高架車站，等車月台有月台幕門，冇辦法轉對向列車，有4個出口。

史
2008年1月10號：落成啟用。
梁平

梁平（粵拼：loeng4 ping4），舊名梁山（loeng4 saan1），係中華人民共和國重慶市轄區。
梁幸輝

梁幸輝，香港親中派政治人物，曾經係民建聯成員，曾參與2019年香港區議會選舉但係落敗。
梁建民

梁建民（1933年—2008年11月6號），人稱「第一」，係前香港馬評人。

生平
梁建民為幾份香港報紙，包括《新報》、《天天日報》等做過馬經版主編同作家，曾經出版過《第一馬經》同《賽馬勝經》。
由1970年代起，佢同馬評人董驃喺亞洲電視主持賽馬節目，佢嘅肉緊而又獨特嘅評述風格，深入民心。2006年2月董驃病死，佢係喪禮中八個扶靈人士其中一個。
梁氏亦曾經為香港賽馬會做過沿途走位嘅評述員，又曾經做過香港評馬同業協進會執委，係該會嘅創會會員。
1991年加入澳門賽馬會，做咗主席嘅特別助手，之後喺1997年獲委任做執行董事，並喺2000年得到董事局委任，做咗澳門賽馬會行政總裁，並且喺澳門定居。
2006年9月，佢突然中風暈咗，經過當地醫院睇過之後就由直升機送返香港醫治，發現患上腦癌。2007年，因為健康理由辭咗行政總裁職務，轉做董事局特別顧問。
2008年11月6號，喺沙田仁安醫院因病死亡，當時75歲。
泡泡龍重擊！

泡泡龍重擊！（英文：Bust-A-Move Bash!），係由TAITO開發嘅彈珠消除類遊戲，2007年推出。
泡泡龍極端主義者

泡泡龍極端主義者（英文：Ultra Bust-a-Move），係由TAITO開發嘅彈珠消除類遊戲，2004年推出。

遊戲模式
經典遊戲模式
佢由一個級別分支組成，玩家喺2條可能嘅路徑之間進行選擇，直到到達終點，總共30個級別。
1P挑戰盲模式
消除各種隨機氣泡，呢啲氣泡喺玩家射出鄰近氣泡之前唔會顯示佢嘅顏色。
1P挑戰射擊模式
用發射器入面有限數量嘅氣泡消除所有氣泡。
1P挑戰蹺蹺板模式
當一邊氣泡數量嘅平衡被破壞時，屏幕會向一個方向傾斜。如果唔平衡太多，玩家就會失敗。
2P節拍VS模式
挑戰電腦、本地朋友或者喺線朋友，睇下邊個可以消除盡可能多嘅氣泡，同時壓倒對手。線上選項仲提供面對面排名。
2P挑戰掉落模式
兩名玩家共用同一個泡泡發射器，輪流睇下邊個可以掉落最多泡泡。
2P挑戰淘汰賽模式
兩名玩家共享同一個泡泡發射器，輪流睇下邊個可以匹配最多嘅泡泡顏色。
棘刺長鰭蝠魚

棘刺長鰭蝠魚（學名：Dibranchus spinosa）係棘茄魚科長鰭蝠魚屬嘅其中一個種。
棘腳花屬

棘腳花屬（粵拼：kik1 goek3 faa1 suk6；學名：Agarista）係杜鵑花目杜鵑花科嘅一個屬。
棘臀擬發光鯛

棘臀擬發光鯛（學名：Apogonops anomalus）係發光鯛科擬發光鯛屬嘅其中一個種。
棘茄魚

棘茄魚（學名：Halieutaea stellata）係棘茄魚科棘茄魚屬嘅其中一個種。
棘皮動物

棘皮動物即棘皮動物門（Echinodermata），係動物嘅其中一個門，下面有海百合、蛇尾、海星、海膽同海參五個綱。
棘背角箱魨

棘背角箱魨（學名：Lactoria diaphana），係箱魨科魚類嘅一種，係亞熱帶海水魚。
棘尖牙鱸

棘尖牙鱸（學名：Synagrops spinosus）係發光鯛科尖牙鱸屬嘅其中一個種。
棘接鼓藻屬

棘接鼓藻屬（學名：Onychonema）係鼓藻科下面一屬。
棘茄魚屬

棘茄魚屬（學名：Halieutaea）係鮟鱇目棘茄魚科嘅其中一個屬。
無頭正宮教子鬧金鑾

《無頭正宮教子鬧金鑾》係喺1961年嘅一部粵語宮廷片，由珠璣執導，任劍輝、余麗珍主演。

情節
西宮杜姬同尚書胡維私通，被景仁太子發現，於是杜姬想陷害景仁，不過唔成功，反而被昭儀東宮懲罰。杜姬含恨在心，強逼宮女妙香假扮昭儀幽會情人，昭儀於是被處斬。昭儀嘅亡魂命景仁幫佢申冤，杜姬最終被昭儀嘅鬼魂嚇到認罪。點知原來昭儀竟然未死，原來係妙香為咗贖罪代佢受刑，昭儀終於沉冤得雪。
無障礙環境

無障礙環境（英文：accessible environment）係指喺設計到令到傷殘嘅人都可以輕易噉使用嘅物品同空間。
雖然所謂障礙（barrier）可以指任何令到某啲事做唔到或者好難做嘅嘢，無障礙環境講嘅係鏟走多餘嘅障礙:4,14。
無頜總綱

無頜總綱（英文：Agnatha）係脊索動物門下面嘅一個總綱，特徵係無牙骹（頜），生活喺淡水同海水入面，係最原始嘅魚類。
無雙

光榮無雙系列遊戲，日本光榮公司生產嘅遊戲，包括三國無雙、真·三國無雙、戰國無雙、無雙OROCHI、GUNDAM無雙等。
陸無雙，金庸武俠小說《神鵰俠侶》人物
無雙 (電影)，2018年香港電影
無頭東宮

《無頭東宮》（Love Is Beautiful）係香港無綫電視翡翠台古裝電視劇，一共有30集。呢套劇響2002年1月28號起，禮拜一到五晚香港時間19:30播出。
法蘭西斯·福山

法蘭西斯·福山（英文：Francis Fukuyama，1952年10月27號—），係一位美國作家同政治經濟學者。

著作
《歷史之終結與最後一人》，李永熾譯，時報文化出版，1993年。
《強國論》，閻紀宇譯，時報文化出版，2005年。
《政治秩序的起源 上卷：從史前到法國大革命》，黃中憲、林錦慧譯，時報文化出版，2014年。
《大世界 小小人》（同傑拉特·藍士南、卡羅林·高利特合著），李丹丹、劉仲敬譯，廣西師範大學出版社，2014年。
《政治秩序的起源 下卷：從工業革命到民主全球化的政治秩序與政治衰敗》，林麗雪譯，時報文化出版，2015年。
法蘭西斯羅倫斯

法蘭西斯羅倫斯（Francis Lawrence，1971年3月26號—）係一名奧地利出世嘅美國導演同監製，佢第一套拍嘅係超自然驚悚電影《魔間行者》（2005年）。
法蘭西斯吉斯·唐德斯

法蘭西斯吉斯·唐德斯（Franciscus Donders，1818年5月27號—1889年3月24號）係 19 世紀尾嘅一個荷蘭眼科專家。
法蘭西斯戴基

法蘭西斯戴基（英文：Francis Drake，1540年—1596年1月28號），係英國航海家，係繼麥哲倫之後第二位完成環繞地球一圈嘅探險家。戴基海峽就係由佢發現。
法蘭西斯·高爾頓

法蘭西斯·高爾頓（Francis Galton，1822年2月16號—1911年1月17號）係一個 19 世紀嘅心理學家，心理測量學嘅其中一個始祖。
烏茲別克文

烏茲別克文（烏茲別克文：Oʻzbek ），係烏茲別克嘅官方語言。
烏茲別克文維基百科

烏茲別克文維基百科係維基百科協作計劃嘅烏茲別克文版，由非牟利組織──維基媒體基金會維持負責。家下係各語言嘅維基百科計劃中，規模排名響50名以內（跟文章數量計），有超過10萬篇文。
烏茲別克索姆

索姆係中亞國烏茲別克嘅流通貨幣，1索姆等如100Tiyin。索姆由1993年蘇聯盧布唔再用開始成為烏茲別克嘅貨幣。
因為嚴重嘅通貨膨脹同埋貨幣貶值，烏茲別克喺1994年7月1號發行咗新版貨幣，新版嘅1索姆等如1000舊索姆。
烏茲別克航空

烏茲別克航空（Uzbekistan Airways）係烏茲別克一間航空公司，1992年開張。
烏節路

烏節路嚮聖誕節時候嘅夜晚。
烏節路（英文：Orchard Road，當地話：Jalan Orchard）係星架坡中區一條出名購物區兼商業大街。馬路兩邊商場林立兼有唔少百貨公司，其中義安城係東南亞最大嘅百貨公司之一。
烏索山谷

烏索山谷喺巴基斯坦嘅西北邊境省，海拔3200米，離卡拉姆5公里，離明戈拉123公里。揸吉普車係去呢度嘅唯一方法。
烏索山谷最出名嘅係佢非常之靚嘅森林。旅遊景點馬霍德湖就喺呢度27公里之外。喺冬天，烏索冰河會擋住唯一一條去馬霍德湖嘅路，喺夏天，當積雪融咗同畀人清理咗之後，呢條路先會重開。
烏茲別克人

，古書叫月即別人（jyut6 zik1 bit6 jan4），係突厥人嘅其中一個族群，發源自烏茲別克斯坦，估計全球約莫有3,000萬人，主要用烏茲別克文，信回教遜尼派。作爲中國法定民族，中國官方名係同音嘅烏孜別克族。
烏茲別克

烏茲別克（粵拼：wu1 zi1 bit6 hak1；烏茲別克文：O'zbekiston Respublikasi 或者 O'zbekiston Jumhuriyati），中國大陸譯作烏茲別克斯坦，係個中亞內陸國，1991年從蘇聯獨立，係獨聯體成員。係世上僅有嘅兩個雙重內陸國之一（另一個係列支敦士登）。
烏茲別克個國名嚟自欽察汗國第九代可汗月即別汗。
熱力學圖

一幅熱力學圖；幅圖顯示咗想像中啲粒子（藍色點點）嘅郁動。
熱力學圖（英文：thermodynamic diagram）係指熱力學上攞嚟表示一個系統嘅狀態嘅圖，常見嘅成份有「用點點表示想像中嘅粒子」同埋「用箭咀表示壓力等嘅力」呀噉。
熱力學第二定律

熱力學第二定律係熱力學第二條定律，指出喺一個封閉系統入面熵淨係有得升或者維持唔變，冇得跌。即係話宇宙（一個封閉系統）整體嚟講啲能量會變到愈嚟愈分散偏向平均分佈。
呢個定律係由兩個人提出，都係19世紀嘅人：德國科學家克勞修斯（Rudolph Clausius）同法國科學家開爾文（Lord Kelvin）。

克勞修斯解釋
熱量係唔可能由低溫狀態傳到高溫狀態，而唔引嚟其他變化。即係話，熱係唔能夠自發性咁由冷慢慢轉熱。任何物體響高溫過後，除非係正響度受緊熱，否則都會逐漸冷卻。

開爾文解釋
唔可能由單一種熱來源吸取熱量，並且完全化做有用能量，而唔產生其他影響。
開爾文呢一套重可以解釋為：永動機係唔可能有。
「永動機」係響冇外界影響底下，就自發性咁有能量推郁嘅機械。因為熱嘅本質，係粒子運動時所產生嘅能量，如果冇外來能源加入產生能量，粒子最終都會慢慢停頓落嚟，熱能就再產生唔到。
熱力學第零定律

熱力學第零定律係熱力學定律之一，用嚟闡述物體互相接觸後溫度嘅變化。最常用嘅解答是：
『
如果兩個熱系統都同第三個系統處於熱平衡狀態，咁呢三個系統亦都必互相處於熱平衡。
』
簡單嚟講，即係話當兩件物體互相接觸嗰陣，溫度比較低嘅物體，溫度會上升；而溫度比較高嘅物體，溫度就會下降，一直到兩件物體溫度差唔多一樣為止。

史
熱力學啱啱發展嗰陣，呢件事冇人為意，冇人覺得要寫低將呢條定律；到1930年至由英國物理學家福勒（R.H.Fowler）。因佢先決過第啲熱力學定律，所以叫做第零定律。

例子
一杯放喺枱上面嘅熱水，由於水正喺度冷卻緊，所以呢杯水同外界環境，並唔係處於平衡狀態。當杯水唔再降溫嗰陣，佢嘅溫度就相當於室內溫度，並且同外界環境處於平衡狀態。
熱力學循環

打戙軸做壓力（）打橫軸做體積（），1 2 3 4 就係個熱力學循環嗰四個點。想像個系統喺呢個四個點之間來回噉郁。
熱力學循環（英文：thermodynamic cycle）係指一連串相連（先後發生，而且會循環）嘅熱力學過程，涉及熱同作功喺個系統嗰度進出，引致壓力同溫度等嘅變數係噉變化。
熱力學狀態

熱力學狀態（英文：thermodynamic state）响熱力學上係指分析緊嗰個系統所處於嘅狀態，包括「啲物質嘅相態」等嘅變數。
熱力學第一定律

熱力學第一定律，又叫做能量守恆定律，或者能量不滅定律，係熱力學第一條定律，指出熱只會由一種形式轉化成另一種模式，但就唔會消失。
每個系統都有內能（U），只能夠通過功（W）同熱（Q），以能量嘅形式轉變過嚟，即係：
一個封閉系統嘅能量唔會改變。唔同嘅能量，形式之間可以互相轉化，但係就唔但只唔能夠憑空產生，亦都唔能夠憑空消失。
熱力學第三定律

熱力學第三定律解釋咗熵呢個概念。熱力學第三定律認為接近絕對溫度零度（大概係攝氏-273.15度）嗰陣，系統嘅熵變化率係零。
簡單嚟講，乜嘢能量都好，要由一挺形式轉到另外一挺形式，個過程入便總係會有一部分嘅能量損失唔見，冇辦法100%原原本本噉轉化。熵值顯示響能量轉化過程入便失去咗幾多能量。因能量喺轉換形式嘅過程入便一定會有損耗，所以響呢個過程當中熵實會變多。喺接近絕對溫度零度嗰陣時，差唔多經已冇晒粒子運動嘅能量，響呢挺狀態底下，亦唔會有熵嘅變化，噉樣嘅熵變化率自然係零。即係話，絕對零度係點都冇可能達到嘅。
熱力學定律

熱力學定律（英文：laws of thermodynamics）係熱力學當中講到嘅三條定律（好多版本會包埋第四條）。
熱力學定律係喺大約 1860 年代嗰陣確立嘅。每條定律都會有某啲條件，如果有個熱力學系統達到嗰啲條件，噉條定律所講嘅嘢實會係成立。熱力學定律嘅內容如下：

第零定律
内文：熱力學第零定律
睇埋：熱平衡
熱力學第零定律（zeroth law）係有關熱平衡（thermal equilibrium ）嘅。熱平衡係熱力學系統有可能處於嘅一種狀態：如果話兩個熱力學系統之間成熱平衡，意思即係話就算兩個系統之間容許熱嘅流動，兩者之間整體上都唔會有任何嘅能量流動－就算有能量流動，「由 1 去 2 嘅能量流動」都會同「由 2 去 1 嘅能量流動」互相抵消，整體上兩者帶嘅能量都冇變（no net change in energy）；如果話一個系統同自己成熱平衡，就係話個系統內部嘅溫度完全平均分佈而且唔會隨時間變化；而如果兩嚿唔同溫度嘅物體掂住而且可以俾熱流通，噉兩嚿嘢遲早會變成一樣溫度（例如想像一個人用手攞住杯雪糕而且周圍氣溫喺攝氏 0° 以上，啲雪糕遲早會熔）。
熱力學第零定律講嘅嘢如下：
「
想像有兩個系統  同 ，如果佢哋兩個都分別噉同第三個系統  成熱平衡嘅話，噉  同  彼此之間成熱平衡。
用行話講嘅話，即係話系統之間嘅熱平衡關係係遞移嘅。
」
打戙嗰條軸做時間；如果將兩嚿溫度唔同嘅物體擺埋一齊而且俾熱喺佢哋之間流動，噉兩嚿物體最後會變成一樣溫度。打戙嗰條軸做時間；如果將兩嚿溫度唔同嘅物體擺埋一齊而且俾熱喺佢哋之間流動，噉兩嚿物體最後會變成一樣溫度。 如果一個人用自己隻（暖嘅）手攞住杯雪糕，啲雪糕遲早會熔（由隻手同啲空氣嗰度吸收熱，最後溫度升到去熔點以上）。如果一個人用自己隻（暖嘅）手攞住杯雪糕，啲雪糕遲早會熔（由隻手同啲空氣嗰度吸收熱，最後溫度升到去熔點以上）。

第一定律
内文：熱力學第一定律
睇埋：能量守恆定律
熱力學第一定律（first law）講嘅係能量守恆（conservation of energy）。想像家陣有個蘋果由樹上面跌落嚟（自由落體），隨住佢向下移，佢會因為地心吸力而加速，速度數值上升表示動能都跟住上升，但同時佢又會喪失勢能；又想像有兩嚿唔同溫度嘅物體掂埋一齊，佢哋最後會進入熱平衡（睇返第零定律），喺呢個過程當中，原先熱啲嗰嚿物體溫度低咗（啲粒子喪失咗動能）而原先凍啲嗰嚿物體溫度高咗（啲粒子得到動能）－物理學家留意到，啲物體要得到能量往往需要第啲物體喪失能量或者嚿物體本身喪失第種能量。而及後嘅研究嘗試用數學證明嘅方法，成功噉由當時已知嘅物理定律嗰度推理出能量守恆定律。
熱力學第一定律講嘅係：
「
一切嘅能量，形式可以轉化，但就唔能憑空產生，亦都唔會憑空消失。
」
而如果個過程冇物質嘅流動，熱力學第一定律可以寫做以下呢條式：
當中  係一個封閉系統嘅內部能量改變， 表示以熱嘅形式傳俾個系統嘅能量總量， 表示由個系統向周圍環境施嘅作功。
有人喺度煮意式麪；部煮食爐釋放出熱，但呢啲熱並冇消失－呢啲熱當中最少有一部份係俾煲水同啲意式麪吸收咗，令後者變熱。有人喺度煮意式麪；部煮食爐釋放出熱，但呢啲熱並冇消失－呢啲熱當中最少有一部份係俾煲水同啲意式麪吸收咗，令後者變熱。 一嚿雪糕喺度熔緊；啲凍嘅嘢－例如雪糕或者冰－吸熱吸到咁上下會熔，呢個過程會令周圍嘅環境或多或少噉變凍（周圍喪失能量）。一嚿雪糕喺度熔緊；啲凍嘅嘢－例如雪糕或者冰－吸熱吸到咁上下會熔，呢個過程會令周圍嘅環境或多或少噉變凍（周圍喪失能量）。

第二定律
内文：熱力學第二定律
睇埋：熵、熱力學平衡同熱寂
熱力學第二定律（second law）係有關熵（entropy）嘅。首先，考慮  呢個數值：是但搵個熱力學系統，佢會有一啲宏觀性質（例如溫度、壓力等），而個系統會有若干個可能嘅微狀態（microstate；「粒子 A 喺位置 X 而粒子 B 喺位置 Y...」、「粒子 A 喺位置 Y 而粒子 B 喺位置 X...」等等），能夠同個系統啲宏觀性質吻合嘅微狀態數量就係  咁多個；熵係  嘅函數，即係話熵反映咗「已知個系統嘅宏觀性質係噉，個系統有幾多個可能嘅微狀態」。假設每個微狀態都一樣咁有可能發生（機會率一樣），個系統嘅熵可以用以下呢條式計出嚟：
當中 kB 係波茲曼常數（Boltzmann constant）。而熱力學第二定律講嘅嘢如下：
「
一個封閉系統當中嘅熵永遠唔會跌，只有可能維持不變或者升。熱力學第二定律暗示，搵個封閉系統，隨住時間過去，個系統內部嘅粒子同能量頂櫳維持唔郁，而喺現實多數會慢慢走位（「可能嘅微狀態數量」上升），會漸漸趨向熱力學平衡（thermodynamic equilibrium）－熵數值最大化嘅狀態。好似生物等嘅非封閉系統（會同周圍環境傳能量）可以內部熵下降，但噉做實會引致佢周圍環境嘅熵升，而且升至少同一樣咁多。因為噉，宇宙嘅總熵依然會升。
」
呢條定律用方程式表達嘅話如下：
當中  係指「 嘅改變」。
一幅抽象圖解，想像一啲粒子喺水入面散開最後變成平均分佈。一幅抽象圖解，想像一啲粒子喺水入面散開最後變成平均分佈。 一杯凍檸水嘅冰喺度熔化，冰嘅 H2O 分子變成水，並且散開。一杯凍檸水嘅冰喺度熔化，冰嘅 H2O 分子變成水，並且散開。
熱力學第二定律仲有引起宇宙學（cosmology）方面嘅思考：宇宙學係一個專門研究宇宙嘅領域，包括研究宇宙最終命運，指有關「宇宙最後會變成點」嘅思考；有物理學家基於熱力學第二定律作出設想，假想最後宇宙後真係完全變成熱力學平衡，物質能量完全平均噉分佈；佢哋計過條數，預想喺噉嘅情況下，宇宙將會成為一個溫度去到絕對零度（攝氏零下 273.15°）咁滯嘅空間，唔會再有任何作功，更加唔會有生命－而呢個情況就係假想中嘅熱寂（heat death）。

第三定律
内文：熱力學第三定律
睇埋：絕對零度
熱力學第三定律（third law）係講緊絕對零度（absolute zero）嘅可能性。絕對零度係一樣純概念性嘅嘢：由上面對溫度概念嘅研究嗰度可知，溫度源自粒子嘅動能；噉想像隨住粒子郁動嘅速度愈嚟愈慢（嚿物體愈嚟愈凍），理應會去到一個點，係啲粒子完全唔郁（動能 ）－呢個狀態會係想像中嘅一個絕對最低嘅可能溫度，而呢個溫度正正就係所謂嘅絕對零度；喺呢個狀態下，熵會去到最細嘅可能數值（）－喺絕對零度之下，啲粒子完全唔會郁，所以狀態唔會有任何嘅變化，只有一個可能嘅微狀態，而 。絕對零度嘅空間會係一個完全死寂嘅空間，而根據廿一世紀初嘅計算（靠考慮粒子動能等嘅嘢），絕對零度係零下 273.15°C－又或者叫 0°K（開氏 0°）。
熱力學第三定律講嘅就係呢樣嘢：
「
絕對零度係冇可能透過數量有限嘅程序、喺有限嘅時間之內達到嘅－換句話講，絕對零度永遠冇可能達到。
」
南極好凍，但未有耐去到絕對零度－喺 1933 年，科學家喺南極嗰度量度到零下 67.7°C 嘅低溫，但距離絕對零度仲差好遠。南極好凍，但未有耐去到絕對零度－喺 1933 年，科學家喺南極嗰度量度到零下 67.7°C 嘅低溫，但距離絕對零度仲差好遠。 2020 年影到嘅冥王星嘅相；冥王星嘅表面凍得好交關，去到成零下 229°C 左右，人掂到呢種極低溫會即刻死，但冥王星仲未去到絕對零度。2020 年影到嘅冥王星嘅相；冥王星嘅表面凍得好交關，去到成零下 229°C 左右，人掂到呢種極低溫會即刻死，但冥王星仲未去到絕對零度。
熱力學平衡

熱力學平衡（thermodynamic equilibrium）係指一個空間當中能量同物質完全平均分佈嘅狀態。
油麻地果欄

油麻地果欄，官方名叫九龍水果批發市場，係香港一笪搞生果批發嘅市集（欄），響九龍油麻地西邊，俾窩打老道、石龍街、渡船街同新填地街夾住。
油麥菜

油麥菜（粵拼：jau4 mak6 coi3；學名：Lactuca sativa var longifoliaf），臺灣叫萵仔菜（臺閩話）或A菜，係生菜嘅一個變種，通常用嚟打甂爐淥熟佢食。
油麪

油麪係種中式麪，整嘅過程加咗鹼水，令色水偏黃，煮熟吹凍後再撈少少油先至賣，所以就叫「油麪」。
油麻地母嬰健康院

油麻地母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺油蔴地欣翔道，英文叫Yaumatei Maternal and Child Health Centre。行政上歸油尖旺區。開禮拜一到五，禮拜六開每月第二同第四個，公眾假期唔開。歸衞生署管。
油麻地通風大樓

油麻地通風大樓（英文：Yau Ma Tei Ventilation Building）係港鐵屯馬綫（原西鐵綫九龍南綫）其中一座通風大樓，喺西九龍填海區大角嘴（唔近油麻地）海庭道同麗翔道中間，高四五層，外牆主要係橙色。
油麻地通風大樓喺屯馬綫南昌站同柯士甸站之間地底管道地面，但最接近嘅港鐵站係東涌綫奧運站。通風大樓東面係富榮花園、北面係奧海城二期。
油麻地通風大樓西南面有另一座通風大樓，叫「大角咀通風站」，屬港鐵機場鐵路，兩座通風大樓被麗翔道分隔開。
油麻地

油麻地（粵拼：jau4 maa4 dei6*2，英文：Yau Ma Tei），以前多數寫做油蔴地，係香港九龍半島西岸中段一個地方。油麻地係九龍市區來講，發展得比較早個一段，以前係漁船集中嘅地，市區就係同漁民做生意發展出來，對開有油麻地避風塘，家下變成貨船上貨落貨嘅地方。而市區商住混合為主，呢處工業已經息微。市區中心圍住九龍彌敦道。行政上佢係歸油尖旺區。

歷史
響英國1860年得到九龍之前，呢塊地名不經傳。根據口耳相傳，油麻地有個更古老嘅名，叫大石剌（剌讀肋），就係一排大石。。不過1863年九龍地圖上亦無呢個地方。油麻地相信係水上蜑家人船集聚集嘅海皮。而根據天后廟裏面1870年（即係同治九年）立嘅碑記，當時呢度稱為「蔴地」，係漁民曬船上麻纜嘅地方。油麻，即係芝麻，係對漁民好重要嘅產物，因為佢嘅油，補船補網都要用到。後尾因為呢度好多漁民整船，芒角同其他村嘅人來開舖。慢慢呢度多人，變做市集，重開始有組織街坊。街坊就係後尾大型嘅油蔴地天后廟搞手，睇返重修記錄，個廟要重修嘅年份同大颱風襲港年份配合。

交通
呢區最主要路係彌敦道、廣東道同窩打老道。
油麻地天后廟

油麻地天后廟，又叫油麻地天后古廟，係香港九龍最大嘅天后廟，由東華三院管理，地址係九龍油麻地廟街眾坊街，喺大清同治四年（1865年）起，亦係廟街有呢個名嘅原因。
喺1987年被評為二級歷史建築，2010年5月17號改評為香港一級歷史建築。
油麻地天后廟呢個地段亦包括油麻地福德祠、油麻地城隍廟、油麻地社壇同油麻地書院。